Source: https://www.zakopcie.sk/zivot-v-obci/aktuality/opatrenia-pre-obhospodarovatelov-lesa-549sk.html
Timestamp: 2018-11-20 13:39:32+00:00
Document Index: 10167922

Matched Legal Cases: ['§ 56', '§ 1', '§ 2', '§ 62', '§ 43', '§ 28', '§ 28', '§ 28', '§ 43', '§ 67', '§ 62', '§ 33', '§ 53', '§ 62', '§ 67', '§ 26']

Aktuality - Opatrenia pre obhospodarovateľov lesa - Oficiálna stránka obce Zákopčie
Aktuality - Opatrenia pre obhospodarovateľov lesa
Okresný úrad Čadca - pozemkový a lesný odbor vydal toto rozhodnutie pre obhospodarovateľov lesa.
Okresný úrad Čadca, pozemkový a lesný odbor (ďalej len „OÚ Čadca, PLO“) ako príslušný orgán podľa § 56, ods. 1, písmena c) zákona č. 326/2005 Z. z. o lesoch v znení
neskorších predpisov ( ďalej len zákon o lesoch ) a v nadväznosti na ust. § 1 a § 2 ods. 1 a 3 zákona č. 180/2013 Z.z. o organizácii miestnej štátnej správy a o zmene a doplnení niektorých
zákonov v znení neskorších predpisov vo veci uloženia opatrenia na odstránenie zistených nedostatkov rozhodol takto: Podľa § 62 ods. 2 písm. d) zákona č. 326/2005 Z. z. o lesoch v znení neskorších predpisov ukladá obhospodarovateľom lesa v okrese Čadca tieto opatrenia:
1. Obhospodarovateľom lesa v okrese Čadca mimo kat. úz. Makov sa zakazuje vykonávať úmyselné ťažby dreva okrem výchovných ťažieb v porastoch s vekom do 50 rokov.
2. Vo všetkých napadnutých porastoch je nutné čo najskôr a radikálne zasiahnut'. Všetky
chrobačiare vrátane tých, ktoré sa ešte objavia, spracovat' a odviezt' čo najskôr.
3. Prednostne spracovat' aktívne chrobačiare, teda tie, v ktorých sa lykožrúty stále nachádzajú a môžu ohrozit' okolité zdravé stromy.
4. V prípade, že obhospodarovateľ lesa nemôže v zákonom stanovených lehotách vykonať NŤ,
vypracuje návrh harmonogramu na jej vykonanie. Do 31.10.2018 spracovat' aspoň 1/2 z náhodnej ťažby a zvyšok kalamity do 31.3.2019! V ďalšom období postupovať podľa vyhlášky
č. 453/2008 Z.z. o hospodárskej úprave lesov a o o ochrane lesa - § 43 ods. 3 a § 28 zákona o lesoch.
5. Sprísnit' hygienu porastov, neasanované napadnuté kmene vyviezť z lesa tak, aby neohrozovali smrekové porasty.
6. Kmene, ktoré nebudú môct' byt' vyvezené a spracované, asanovat' čo najskôr odkôrnením, alebo chemickým postrekom.
7. Zvyšky po t'ažbe čo najskôr asanovat' pálením alebo štiepkovaním.
8. Kopy určené na štiepkovanie ihned' zoštiepkovat', alebo chemicky asanovat' (insekticídne siete, postrek).
9. V okolitých nenapadnutých porastoch zabezpečit' podkôrnikových pozorovateľov, ktorí budú obhospodarovateľa lesa pravidelne informovat' o prirastku nových chrobačiarov.
10. Na skladoch dreva, kde sa skladuje drevná hmota napadnutá podkôrnym hmyzom vykonať neodkladné opatrenia proti jeho rozšíreniu - napr. umiestniť feromónové lapače, drevnú hmotu
na skládke ošetriť schváleným insekticidom a následne prekryť textíliou (ochrana skládok
metóda MERCATA), odkôrňovanie ap.
11. Uložené opatrenia platia až do odvolania.
OÚ Čadca, PLO vykonal 23.6.2018 za účasti NLC Zvolen, LOS Banská Štiavnica ohliadku
lesných porastov časti územia okresu Čadca.
Okresný úrad Čadca, odbor pozemkový a lesný (OÚ Čadca, PLO) vykonal 28.6.2018-
6.7.2018 štátny dozor zameraný na ochranu lesa a vykonávanie náhodnej ťažby (NŤ) vo vzťahu k povinnostiam pri ochrane lesa, ktoré sú obhospodarovatelia lesa povinní dodržiavať.
Tunajší orgán štátnej správy zozbieral údaje prostredníctvom OLH o množstve náhodnej ťažby,
jej vykonávanie ap. v obvode pôsobnosti úradu.
Podľa § 28 ods. 1 zákona č. 326/2005 Z. z. o lesoch v znení neskorších predpisov (zákon
o lesoch) obhospodarovateľ lesa je povinný vykonávať preventívne opatrenia s cieľom predchádzať poškodeniu lesa a vykonávať ochranné a obranné opatrenia pred škodami spôsobovanými škodlivými činiteľmi, najmä prednostne odstraňovať z lesných porastov choré a poškodené stromy, ktoré môžu byť zdrojom zvýšenej početnosti biotických škodlivých
činiteľov. Podľa § 28 ods. 2 zákona o lesoch v prípade ohrozenia lesov alebo škôd spôsobených škodlivými činiteľmi je obhospodarovateľ lesa povinný na svoje náklady neodkladne vykonať opatrenia na odvrátenie ohrozenia lesov a odstránenie následkov škôd.
Podľa § 43 ods. 3 vyhlášky č. 453/2006 Z.z. o hospodárskej úprave lesov a o ochrane lesa zlomy,
vývraty a drevo vhodné na rozvoj škodlivého hmyzu vzniknuté do 31. marca kalendárneho roka musí byť spracované alebo asanované najneskôr do 31. mája kalendárneho roka. V lesných porastoch, ktoré sa aj sčasti nachádzajú vo výške 800 m nad morom a viac, do 30. júna kalendárneho roka.
Z uvedeného vyplýva, že náhodnú ťažbu ( NŤ ) je potrebné vykonať včas t.j. pred vyletením podkôrneho hmyzu a tým zabrániť ďalšiemu nárastu NŤ. Rovnako chrobačiare spracovať čo najskôr. Taktiež je potrebné vykonať opatrenia proti rozšíreniu podkôrneho hmyzu z uskladneného dreva tak na odvozných miestach, medziskladoch aj samotných skladoch drevospracovateľov.
Na základe zistených skutočností pri štátnom dozore, údajov OLH a navrhovaných opatrení lesníckej ochranárskej služby boli pre obhospodarovateľov lesa v okrese Čadca prijaté tieto opatrenia.
Keďže účastníkov konania je viac ako 50, doručuje správny orgán opatrenie verejnou vyhláškou
v súlade s § 67 ods. 2 zákona č. 326/2005 Z.z. o lesoch v z.n.p.
OÚ Čadca, PLO upovedomil účastníkov konania o začatí správneho konania a podľa § 62 ods. 2 písm. d) zákona č. 326/2005 Z. z. o lesoch v z.n.p.- uloženie opatrenia na včasné vykonanie NŤ.
Súčasne bol stanovený termín na predloženie stanoviska k predmetnej veci V stanovenej lehote mali účastníci konania podľa § 33 ods. 2 zákona č. 71/1967 Zb. v z.n.p. možnosť pred vydaním
rozhodnutia vyjadriť sa k podkladu i k spôsobu jeho zistenia, prípadne navrhnúť jeho doplnenie. Stanovisko k predmetnej veci v stanovenej lehote predložené nebolo.
Na základe uvedených skutočností rozhodol orgán štátnej správy lesného hospodárstva
tak, ako je uvedené vo výrokovej časti rozhodnutia.
Podľa § 53 a nasl. zákona č. 71/1967 Zb. o správnom konaní v znení neskorších predpisov proti tomuto rozhodnutiu možno podať odvolanie do 15 dní odo dňa jeho doručenia. Odvolanie sa podáva na Okresný úrad Čadca, pozemkový a lesný odbor. Rozhodnutie je preskúmateľné príslušným súdom až po vyčerpaní riadneho opravného prostriedku a po nadobudnutí jeho právoplatnosti.
Odvolanie proti rozhodnutiu vydaného podľa § 62 ods. 2 zákona o lesoch nemá odkladný účinok.
Účastníkom konania, ktorých je podľa § 67 ods. 2 zákona č. 326/2005 Z.z. o lesoch v z.n.p. viac ako 50, OÚ Čadca, PLO opatrenia doručuje verejnou vyhláškou podľa § 26 ods. 2 zákona č.
71/1967 Zb. o správnom konaní - bude zverejnené po dobu 15 dní na úradnej tabuli OÚ Čadca,
PLO. Súčasne bude táto písomnosť zverejnená v jednotlivých obciach okresu Čadca obvyklým spôsobom.
VYVESENÉ DŇA: ....................................... ZVESENÉ DŇA: ...........................................
Pečiatka a podpis orgánu, ktorý potvrdzuje vyvesenie a zvesenie
RNDr. Jaroslav Knapec, PhD.
COO.2176.164.2.2118674.pdf
Posledná aktualizácia: 5. 9. 2018 09:08
Dnes je utorok, 20.11.2018, 14:39:31
štvrtok 22. 11. 4/0 °C
CELKOM: 167247